Offiziell Sprooche vun der Europäescher Unioun

D'Europäesch Unioun huet, zanter 2013, véieranzwanzeg offiziell Sproochen (fr.: langues officielles de l'Union européenne, de: Amtssprachen der Europäischen Union).

Dës, souwéi och hire Gebrauch vun den EU-Organer, sinn duerch dat alleréischt Europäescht Reglement, d'Nr.1/1958 festgeluecht. 

Duerch verschidde Bäitrëtter huet sech d'Zuel vun am Ufank véier op déi haiteg 24 vergréissert.

"Offiziell Sprooch" bedeit praktesch z. B., datt d'Europäesch Traitéen an d'Gesetzer an deene Sprooche publizéiert ginn, datt europäesch Deputéiert a Ministeren dës Sprooch am Europaparlament an op Ministeschconseile schwätze kënnen (an an hir Sprooch gedolmetscht kréien), an datt d'Bierger sech an enger vun deene Sproochen un d'EU-Institutiounen adresséiere kënnen an och eng Äntwert dodra kréien.

+24 offiziell Sprooche vun der Europäescher Unioun Datum Sprooch Code offiziell Sprooch an dësen EU-Memberstaaten eegenen Numm op Lëtzebuergesch 2007 български (bălgarski) Bulgaresch bg  2004 čeština Tschechesch cs  1973 dansk Dänesch da  1958 Deutsch Däitsch de , , ,  2004 eesti Estnesch et  1981 ελληνικά (elliniká) Griichesch el ,  1973 English Englesch en ,  (an d' virum Brexit) 1986 español (castellano) Spuenesch (Kastillianesch) es  1958 français Franséisch fr , ,  2007 Gaeilge Iresch ga  2013 hrvatski Kroatesch hr  1958 italiano Italieenesch it  2004 latviešu Lettesch lv  2004 lietuvių Litauesch lt  2004 magyar Ungaresch hu  2004 malti Malteesesch mt  1958 Nederlands Hollännesch nl ,  2004 polski Polnesch pl  1986 português Portugisesch pt  2007 română Rumänesch ro  2004 slovenčina Slowakesch sk  2004 slovenščina Sloweenesch sl  1995 suomi Finnesch fi  1995 svenska Schweedesch sv , 

Dës 24 offiziell Sprooche vun der EU sinn net ze verwiessele mat den Amtssprooche vun den eenzelen EU-Länner. Sou ass Tierkesch z. B. eng offiziell Sprooch op Zypern, mä net an der EU; Lëtzebuergesch ass eng vun den Nationalsproochen am Grand-Duché, ass awer och keng offiziell Sprooch vun der EU.

A verschiddene Memberlänner hu Regional- oder Minoritéitesproochen zousätzlech e bestëmmte Status a kënne jee nodeem begrenzt gebraucht ginn. Och dës si keng Offiziell Sprooche vun der EU. Eng Ausnam sinn déi spuenesch Regionalsproochen (Katalounesch, Baskesch, Galizesch), déi Bierger an hirer Korrespondenz mat der EU kënne gebrauchen (woubäi dës duerch en Accord mam spuenesch Staat iwwersat gëtt, fir verstanen ze ginn).

 Um Spaweck 

  EWG Rat: Verordnung Nr. 1 zur Regelung der Sprachenfrage für die Europäische Wirtschaftsgemeinschaft  
  „Sprachen“ op der Internetsäit vun der Europäescher Unioun  

Kategorie:Europäesch Unioun
Kategorie:Sproochen